SET สัปดาห์นี้ “ผันผวนก่อนฟื้นตัว”แนะเก็บ 9 หุ้นเด่นเน้นลงทุนยาว
SET สัปดาห์นี้ “ผันผวนก่อนฟื้นตัว”แนะเก็บ 9 หุ้นเด่นเน้นลงทุนยาว
SET สัปดาห์นี้ “ผันผวนก่อนฟื้นตัว”แนะเก็บ 9 หุ้นเด่นเน้นลงทุนยาว
15 มี.ค. 2563

Weekly outlook: “ผันผวนก่อนฟื้นตัว” ต้าน 1187/1220 จุด รับ 1003/970 จุด
บล.โนมูระ พัฒนสิน ระบุในบทวิเคราะห์สัปดาห์นี้ (16-20 มี.ค.63) ว่า คาดตลาดหุ้นไทย‘ผันผวนก่อนฟื้นตัว’ โดยปัจจัยหลักที่ตลาดให้ความสนใจ คือ การประชุม FOMC วันที่ 17-18 มี.ค. ซึ่ง Nomura คาด FED จะปรับลดดอกเบี้ยอีก100bps ในรอบนี้ หลังจากประกาศปรับลดอัตราดอกเบี้ยฉุกเฉินลง 50bps ไปเมื่อ 2 สัปดาห์ก่อน ซึ่งจะทำให้อัตราดอกเบี้ยสหรัฐฯลงมาที่ระดับ 0%
โดยได้เห็นความพยายามของ FED ในการออกมาตรการกระตุ้นเศรษฐกิจเพื่อเยียวยาผลกระทบของโรค Covid-19 ทั้งการซื้อคืนพันธบัตรระยะ 3 เดือนวงเงิน 1 ล้านล้านเหรียญ และพันธบัตรระยะ1 เดือนวงเงิน 5 แสนล้านเหรียญ เช่นเดียวกับทางฝั่งยูโรโซน ECB มีมติคงอัตราดอกเบี้ยนโยบาย แต่ประกาศเพิ่มวงเงิน QE เป็น 1.2แสนล้านยูโรจนถึงสิ้นปีนี้ พร้อมทั้งจะให้สินเชื่อครั้งใหม่แก่ภาคธนาคาร โดยเสนออัตราดอกเบี้ยเงินกู้ที่ต่ำลง
นอกจากนี้ Nomura ให้โอกาสที่ ECB จะกระตุ้นเศรษฐกิจเพิ่มเติม ผ่านการปรับลดอัตราดอกเบี้ยลง 20bps จาก -0.50%สู่ -0.70% และจะเพิ่มวงเงิน QE ให้มากกว่า 1.2 แสนล้านยูโร ในการประชุม 30 เม.ย. ส่วนสำหรับการประชุม BOJ 18-19 มี.ค. Nomura คาดจะขยายวงเงินเข้าซื้อ ETF เพิ่มเติม
ส่วนสำาหรับไทย Nomura มีการปรับเปลี่ยนมุมมองต่อทิศทางดอกเบี้ย โดยประเมินกนง.จะปรับลดดอกเบี้ยลง 25bps ในการประชุม 25 มี.ค. และปรับลดอีก 25bps ในช่วง 2Q20 โดยรวมประเมินนโยบายผ่อนคลายจากธนาคารกลางโลก จะเพิ่มสภาพคล่องในตลาดโลกได้ แต่ประเด็นสำคัญยังคงอยู่ที่การแพร่ระบาดของโรค Covid-19 ว่าจะควบคุมสถานการณ์ได้เมื่อใด ซึ่งจะเป็นตัวชี้วัดผลกระทบต่อเศรษฐกิจโลกได้ชัดเจนขึ้น
ส่วนปัจจัยอื่นๆ คือ FTSE Rebalance จะมีผล 20 มี.ค.นี้โดยมีการเปลี่ยนแปลงดังนี้ นำ SAWAD เข้าสู่ FTSE All  World(Large-Mid Cap) โดยเข้าในส่วนของ Mid Cap ส่วน GPSC, BTS ได้เลื่อนสู่Large Cap ส่วน THAI หลุดจาก FTSE All World สู่ Small Cap ส่วนหุ้นที่ถูกเพิ่มเข้า Small Cap ใหม่ CPNREIT, FTREIT, COM7, TQM
กลยุทธ์การลงทุน: ทำาการปรับลด EPS ตลาดปี 2020 ลงสู่ 80 บาท/หุ้น จากสมมติฐาน GDP ปี 2020 ที่หั่นลงเหลือ 1.4% จาก 1.9%, การลดอัตราดอกเบี้ยนโยบายลง อีก 0.25%/0.5% และสมมติฐานราคาน้ำมันดิบดูไบปี 2020 เฉลี่ย 33เหรียญฯต่อบาร์เรลทำให้ SET มีกรอบการเคลื่อนไหวช่วงที่เหลือของปีนี้ 1400/1420- 1070/960จุด โดยมีดัชนีเป้าหมายปลายปีนี้ที่ 1360 จุด
กลยุทธ์เน้นระยะยาว Dividend Play : ADVANC, INTUCH,AP, LH, KKP, TVO หรือ Domestic Deep Value CPALL, HMPRO, BJC เป็นหลัก หุ้นเด่นสัปดาห์นี้ : แนะนำา ADVANC, CPALL, HMPRO ส่วนสัปดาห์ก่อน ADVANC,TVO, CHG ให้ผลตอบแทน -8.79% ดีกว่าดัชนีฯที่ให้ผลตอบแทน -17.27%
1) ADVANC (TP261) : Defensive + High Yield
2) CPALL(TP78) : หมด Overhang + ซื้อ Tesco Lotus เพิ่มส่วนแบ่งตลาด
3) HMPRO(TP15) : Deep Value + หมด Overhang กลุ่ม